Zásahy hliadok MsP v 53. týždni 
	V týždni od 28. decembra 2009 do 3. januára 2010 preverovali hliadky mestskej polície v hlavnom meste 883 udalostí. Medzi nimi bolo aj 96 takých, ktoré po preverení hliadkami priamo na mieste sa ukázali ako neopodstatnené.
	Opodstatnenými ale na druhej strane boli priestupky motoristov voči pravidlám bezpečnosti a plynulosti v cestnej premávke a takýchto porušení zistili a riešili hliadky mestskej polície 532. Na miestach vyhradených pre zdravotne postihnutých občanov svoje vozidlá bez oprávnenia parkovať tu odstavili dvaja vodiči.
	V oblasti porušení pravidiel verejného poriadku zistili hliadky MsP 5 priestupkov. Čistota a poriadok bola ľahostajná pre 100 priestupcov.  Na trávnatých plochách svoje vozidlá zaparkovalo 11 vodičov.
	Alkoholické nápoje na verejných priestranstvách napriek zákazu ich konzumácie na verejných priestranstvách  si doprialo 35 priestupcov a osem priestupcov nerešpektovalo určený čas na používanie zábavnej pyrotechniky a túto odpaľovali ešte pred silvestrovskou nocou.
	Do zásahov mestskej polície prispeli aj fajčiari čakajúc na spoj mestskej hromadnej dopravy na zastávkach MHD so zapálenou cigaretou a tých bolo 41. Kontrolám sa nevyhli ani taxikári a v ich radoch zistili mestskí policajti osem porušení. 
	Najviac priestupkov v sledovanom týždni sa stalo na Námestí SNP a to 36. Blokovacie zariadenie si na svojich vozidlách z dôvodov nesprávneho státia si našlo namontované  na vozidlách 275 vodičov a 16 motoristov si po odtiahnuté vozidlá muselo zájsť do areálov odťahovacích služieb.